# Cuban Missile Crisis

### от Уикипедия, свободната енциклопедия

Тази статия се нуждае от подобрение.

Необходимо е: форматиране. Ако желаете да помогнете на Уикипедия, просто щракнете на редактиране и нанесете нужните корекции.

Тип: компютърна игра, издател: 1С / G5 Software, сайт: http://www.g5software.com/, жанр: стратегия

Изисквания: CPU 750 MHz, 256 MB RAM, Win All, 32 MB Video, DirectX 9.0c, Win XP, Брой CD: 2, Платформа: PC

Остров Куба е открит на 28 октомври 1492 година от самия Христофор Колумб. През 1511 е завладян от испанците, които са избили 300 хиляди индианци. Столицата Хавана е основана през 1515 година. В по-ново време от 1934 г. на власт е Ф. Батиста, който след няколкото въоръжени опита на партизаните е изгонен и на власт идва комунистическият режим на Фидел Кастро, който ръководи страната и до днес! Карибската криза започва на 18 октомври 1962 г. през студената война, когато САЩ се намесват във вътрешните работи на Куба, а Съветският съюз започва да строи ракетна база на острова. В отговор на това президентът Джон Кенеди на 22 октомври обявява икономическа и военна блокада на Острова на свободата. Кризата за щастие се разрешава по дипломатически път, като след десетдневно нечовешко напрежение Съветите и Щатите се договарят червените ракети да бъдат изтеглени от Куба, а САЩ да си приберат същото количество ядрени бойни глави от Италия и Турция и да свалят блокадата. Оказва се, че американците са рискували толкова много не само заради близостта на атомните оръжия до тяхната територия, но и заради опасението, че при новите обстоятелства кубинският режим ще ги отреже от нефтените кладенци на Венецуела.

А какво щеше да стане ако Хрушчов беше продължил да упорства?

Играта започва именно с най-лошия сценарий. Щатските военно-въздушни сили предприемат масивни бомбардировки над Куба. В отговор Москва нанася серия ракетни удари по няколко големи американски градове. НАТО се готви да нападне Червената армия. Към СССР се насочва ядрено оръжие. Пред неговата заплаха е сключено крехко примирие, като следващата крачка е трета световна война. Икономиката и на Запада, и на соцблока рухва, радиовръзките, електроснабдяването и производствата са много затруднени. В тази кошмарна политическа ситуация големите играчи са американско-английският алианс, френско-германският военен блок, СССР и Китай. Вие избирате в кампанията на коя от четирите сили да започнете своята игра. Имайте предвид, че репликите на войниците са на съответните езици. Cuban Missile Crisis, известна и като The Day After: Fight for the Promised Land, е наистина перфектен симулатор на военни действия с походов оперативен режим и тактически бойни действия в реално време, изпълнявани с използването на исторически достоверни техники от 60-те години на ХХ век. Кампанията, която ще изберете, има две страни за играене – едната представлява картата на военните действия, в които типът на стратегията е походов – вашите бойни ешелони са разположени по картата и вие ги придвижвате към вражеските войски или обекти, като, когато изчерпите хода си, е ред на другия играч. Когато обаче влезете в битка, военните действия се развиват в реално време, като управлявате сражението, подобно на Red Alert. Въпреки странното за стратегия разделение на геймплея между походов и реалновремевов, съчетанието е доста оригинално и прави играта разнообразна и завършена. Преобладава походовата част на действието, тъй като независимо от локалните битки (които са realtime), каква е цялостната стратегия на противника, разбираме, когато излезем на географската карта. Въоръжението е дотолкова обширно и разнообразно, че разработчиците на играта са добавили войски в тил, които имат най-разнообразни задачи – машини за снабдяване с амуниции, за техническо обслужване и за зареждане на гориво - когато използвате танкове например, те ще хабят горивото си докато ги движите по картата, ще изстрелват боеприпасите си и ще губят при сражение доброто си техническо си състояние. Така има риск да останете с мощен танк в перфектно състояние по средата на вражеския огън, защото нямате бензин да го върнете обратно. Тогава вариантите са или да превземете по-бързо района, за да си го запазите преди да бъде разрушен, или да изпратите цистерна да го зареди. Тя обаче е доста неустойчива на вражески огън и трябва да бъде охранявана отделно. Ако не следите показателите на бойните си машини, може да стане така, че те да останат без амуниции, въпреки че имат достатъчно гориво да навлязат дълбоко във вражеската територия. Съществуват още видове допълнителни военни подразделения, като сапьорна техника и войска, ликвидираща последствията от химическа война. Бетеерите са подходящи са унищожение на вражеска пехота, тъй като обстрелването с танкове по нея обикновено е бавно, тромаво и неефективно. Съществуват и специални медицински камиони, с които се възстановява здравето на вашите единици. Разнообразието от тях пък е огромно, без това да прави играта трудна или да води до чувство на досада докато тя бъде усвоена. Всяка от воюващите страни се нуждае от стратегически ресурси, за да поддържа армията си боеспособна. Затова ще трябва да превземате складове, радари, заводи и други обекти по световната карта, но главното си остава навлизането във вражеската територия и унищожаването на противниковата войска. Обучаващото ниво е направено по най-лесно усвоим начин. Започва се с няколко мисии, в които обикновено попадате по време на игра, и се разиграват най-честите ситуации на бойното поле. Набляга се на действието, а не на текста, което е плюс за недобре знаещите английски. Играта може да бъде разглеждана и като

наръчник по въоръжение

Има подробен речник на всички оръжия и машини със снимки и автентична информация за тях. Интересно е, че числеността на вражеските сили почти винаги в битка превъзхожда вашите. Но пък факт е, че не количеството на армията, а стратегията и уменията са най-важни за изхода от сражението. Всъщност при такова съотношение даже е по-интересно и предизвикателно да се играе. Cuban Missile Crisis е изпипана в доста отношения. Така например има опция за изключване на кръвта, което е малко смешно, тъй като играта не е шутър - войничетата са достатъчно малки, че гледката от тяхната смърт да предизвика ужас у някого. Играта е идеално балансирана, тъй като прави впечатление, че армията на СССР е технически най-обезпечена – в нея са включени легендарните Т-34 и Т-44, САУ: зенитни самоходни установки ЗСУ-57-2, ИСУ-122 и ИСУ-152. Много различни артилерийски оръдия, например системата за залпов огън БМ 14-16 (легендарната "Катюша"). Авиацията е представена от изтребители, бомбардировачи, тактически разузнавачи, щурмовици и вертолети. Китайското въоръжение пък е от морално остаряла съветска техника, но ресурсът на китайските юнити практически е неизчерпаем. Бойният парк на френско-германския алианс е представен от най-оптимизираните танкове „панцер“, „центурион“ и „шерман“, както и всевъзможни гаубици и пушки. И четирите страни са въоръжени с приблизително еднаква по състав техника, която се отличава по название и характеристики. За съжаление

няма голямо разнообразие сред войниците

Съществуват три типа пехота. Първият е съставен от пехотинци, гранатометчици и офицер, вторият включва и снайперисти, а третият е отрядът, който обслужва гаубиците и другите видове артилерийски установки. Включени са и спецотряди за химическа защита, които обаче се появяват в играта изключително рядко. Това е интересна опция - например може да се окаже, че ако даден танк повече не може да бъде управляван, причината е, че екипажът му е бил поразен от химическо оръжие, а самата машина си остава напълно годна за експлоатация. След изпращане на нова група танкисти, си връщате желязната гъсеница в бойните редици. Мултиплейърът е възможен по LAN мрежа с до 6 играчи. Както в повечето игри с военна тематика, не само отличените в бой юнити получават медали, но и самият вие като главнокомандуващ, когато оперирате на световната карта. От AI-то има още какво да се желае – особено при военна колона на мост. :) Към играта вече има два и пача – ver. 1.1 и 1.2. Cuban Missile Crisis е много зарибяваща, може да се играе от хора с по-слаби машини, на всичкото отгоре ни обогатява и развлича качествено. Гласувам с две ръце за нея.

Тази статия е от списание PC Mania - www.pcmania.bg. Авторът и издателят дават право тя да бъде поместена в Уикипедия (телефон на редакцията ++359/2/9874719).

Взето от „http://bg.wikipedia.org../../../c/u/b/Cuban_Missile_Crisis_79ac.html“.

Категории: Статии за редактиране | Компютърни стратегически игри

##### Views

- Статия
- Беседа
- Текуща версия

##### Търсене